TIDLOR วิ่ง 3% โบรกมองกำไรปีนี้ 4 พันลบ. รับสินเชื่อโต 30% เคาะเป้า 42 บ.
TIDLOR วิ่ง 3% โบรกมองกำไรปีนี้ 4 พันลบ. เพิ่มขึ้น 29% จากงวดเดียวกันของปีก่อน รับสินเชื่อโต 30% คาดฟันด์โฟลว์ย้ายเข้า แนะนำราคาเป้าหมาย 42 บ.
TIDLOR วิ่ง 3% โบรกมองกำไรปีนี้ 4 พันลบ. เพิ่มขึ้น 29% จากงวดเดียวกันของปีก่อน รับสินเชื่อโต 30% คาดฟันด์โฟลว์ย้ายเข้า แนะนำราคาเป้าหมาย 42 บ.
9 มี.ค. 2565

ผู้สื่อข่าวรายงานว่าวันนี้ (9 มี.ค.2565) ราคาหุ้นบริษัท เงินติดล้อ จำกัด (มหาชน) หรือ TIDLOR ณ เวลา 15:47 น. อยู่ที่ระดับ 40.25 บาท เพิ่มขึ้น 1.00 บาท หรือ 2.55% โดยทำจุดสูงสุดที่ 40.50 บาท และทำจุดต่ำสุดที่ 39.25 บาท ด้วยมูลค่าการซื้อขาย 1.63 พันล้านบาท

บล.กสิกรไทย ระบุในบทวิเคราะห์ โดยประเมินว่าวันนี้ Flow จะไหลเข้าไปที่กลุ่ม Finance แนะนำ TIDLOR, AEONTS
ขณะที่ บล.เคทีบีเอสที ระบุว่า คาดสินเชื่อของ TIDLOR ในปี 2565 จะเติบโต 30% จากงวดเดียวกันของปีก่อน เริ่มขยับรุกสินเชื่อรถบรรทุกมากขึ้น ด้านธุรกิจนายหน้าประกันภัยเติบโตสูงหนุนรายได้รวมโตตามเป้า นอกจากนี้ TIDLOR ยังเป็นหุ้นสาย Domestic Play ได้เปรียบในสถานการณ์ที่ตลาดโลกผันผวน
ด้านราคาหุ้น TIDLOR ปัจจุบันกลับมาสูงกว่าระดับ IPO แล้วคาดความเชื่อมั่นนักลงทุนกลับมาพร้อมไปต่อ ประเมินกำไรสุทธิปี 2565 อยู่ที่ 4 พันล้านบาท เพิ่มขึ้น 29% จากงวดเดียวกันของปีก่อน ส่วนปี 2566 อยู่ที่ 5.20 พันล้านบาท เพิ่มขึ้น 28% จากงวดเดียวกันของปีก่อน โดยให้เป้าหมายเชิงกลยุทธ์ที่ 42.00 บาท